Yhdistetyt asiat C-584/10 P, C-593/10 P ja C-595/10 P

Euroopan komissio ym.

vastaan

Yassin Abdullah Kadi

”Muutoksenhaku — Yhteinen ulko- ja turvallisuuspolitiikka (YUTP) — Tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvat rajoittavat toimenpiteet — Asetus (EY) N:o 881/2002 — Yhdistyneiden Kansakuntien elimen laatimaan luetteloon merkityn henkilön varojen ja taloudellisten resurssien jäädyttäminen — Tällaisen henkilön nimen merkitseminen asetuksen (EY) N:o 881/2002 liitteessä I olevaan luetteloon — Kumoamiskanne — Perusoikeudet — Puolustautumisoikeudet — Tehokkaan oikeussuojan periaate — Suhteellisuusperiaate — Omaisuudensuoja — Perusteluvelvollisuus”

Tiivistelmä – Unionin tuomioistuimen tuomio (suuri jaosto) 18.7.2013

(Euroopan unionin perusoikeuskirjan 47 artikla; neuvoston asetuksen N:o 881/2002 liite I; komission asetus N:o 1190/2008)

(SEUT 220 artiklan 1 kohta ja SEUT 296 artikla; neuvoston asetuksen N:o 881/2002 liite I; komission asetus N:o 1190/2008)

(SEUT 263 ja SEUT 347 artikla; neuvoston asetuksen N:o 881/2002 liite I; komission asetus N:o 1190/2008)

(SEUT 263 ja SEUT 347 artikla; neuvoston asetuksen N:o 881/2002 liite I; komission asetus N:o 1190/2008)

Ks. tuomion teksti. (ks. 56–58 kohta)

Tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun asetuksen N:o 881/2002 muuttamisesta annettu asetus N:o 1190/2008 ei voi saada lainkäytöllistä immuniteettia sillä perusteella, että sillä on tarkoitus panna täytäntöön päätöslauselmia, jotka turvallisuusneuvosto on antanut Yhdistyneiden Kansakuntien peruskirjan VII luvun nojalla. Tällaista ratkaisua tukevat seikat koskevat pääasiallisesti perustuslaillista taetta, jota ilmentää oikeusunionissa unionin kunkin toimen – myös niiden toimien, joilla pannaan täytäntöön kansainvälisen oikeuden toimi – laillisuutta koskeva tuomioistuinvalvonta unionissa taattujen perusoikeuksien kannalta. Sillä, ettei unionin toimilla, joilla pannaan täytäntöön kansainvälisesti päätettyjä rajoittavia toimenpiteitä, ole lainkäytöllistä immuniteettia, ei aseteta turvallisuusneuvoston päätöslauselman ensisijaisuutta kansainvälisessä oikeudessa kyseenalaiseksi, sillä unionin toimielinten velvollisuudesta kunnioittaa Yhdistyneiden Kansakuntien toimielimiä ei voi seurata, ettei valvottaisi tällaisten unionin toimien laillisuutta niiden perusoikeuksien kannalta, jotka kuuluvat erottamattomasti unionin oikeuden yleisiin periaatteisiin. (ks. 65–67 kohta)

Ks. tuomion teksti. (ks. 66–68 kohta)

Kun kyse on päätöksestä, jolla henkilön nimi pysytetään tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä sekä Afganistaniin suuntautuvan tiettyjen tavaroiden ja palvelujen viennin kieltämisestä, Afganistanin Talebania koskevien lentokiellon ja varojen sekä muiden taloudellisten resurssien jäädyttämisen laajentamisesta annetun asetuksen N:o 467/2001 kumoamisesta annetun asetuksen N:o 881/2002 liitteessä I olevassa luettelossa, yhtäältä velvollisuutta, jonka mukaan unionin toimivaltainen viranomainen ilmaisee kyseessä olevalle henkilölle seikat, jotka tällä viranomaisella on käytössään kyseistä henkilöä vastaan päätöksensä perustaksi, ja toisaalta velvollisuutta, jonka mukaan kyseinen viranomainen antaa tälle henkilölle mahdollisuuden ilmaista tehokkaasti näkemyksensä häntä vastaan esitetyistä perusteista, on toisin kuin alkuperäisen luetteloon merkitsemisen tapauksessa noudatettava ennen mainitun päätöksen tekemistä. Kun asianomainen henkilö esittää huomautuksia perusteiden tiivistelmästä, unionin toimivaltaisella viranomaisella on velvollisuus tutkia huolellisesti ja puolueettomasti huomautusten ja niihin mahdollisesti liitettyjen syyttömyyttä tukevien seikkojen valossa, ovatko esitetyt perusteet perusteltuja, arvioimalla muun muassa tarvetta pyytää yhteistoimintaa pakotekomitealta ja tämän välityksellä siltä Yhdistyneiden Kansakuntien jäseneltä, joka on ehdottanut henkilön merkitsemistä pakotekomitean yhdistettyyn luetteloon. SEUT 296 artiklassa määrätty perusteluvelvollisuus ei ulotu niin pitkälle, että siinä velvoitettaisiin vastaamaan yksityiskohtaisesti henkilön esittämiin huomautuksiin, mutta se edellyttää kaikissa olosuhteissa ja myös silloin, kun unionin toimen perustelut vastaavat kansainvälisen elimen esittämiä perusteita, että perusteluissa eritellään yksilökohtaiset, erityiset ja konkreettiset syyt, joiden perusteella henkilöön on toimivaltaisten viranomaisten mielestä kohdistettava rajoittavia toimenpiteitä. (ks. 111–116 kohta)